Знішчальнік дэманаў: Бясконцы Замак

**Знішчальнік дэманаў: Бясконцы Замак** (яп.: 劇場版「鬼滅の刃」無限城編, *Gekijō-ban Kimetsu no Yaiba: Mugen Jō-hen*) — японскі анімэ-фільм у жанрах цёмнай фантастыкі і экшн 2025 года, заснаваны на манзе *«Знішчальнік Дэманаў: Kimetsu no Yaiba»* аўтарства Каяхару Готоўгэ. Рэжысёр — Харуа Сатазакі, вытворца — студыя Ufotable. Фільм з’яўляецца першай часткай кіна-трылогіі, прысвечанай сюжэтнай лініі «Бясконцы Замак», і працягвае падзеі пасля чацвёртага сезону тэлесерыяла «Знішчальнік Дэманаў: Kimetsu no Yaiba».

Кінапраект з трох частак быў афіцыйна абвешчаны ў чэрвені 2024 года, адразу пасля фінальнага эпізоду чацвёртага сезона анімэ-серыяла. У Японіі фільм мае другую назву **«Частка 1: Вяртанне Аказы»**.

## Сюжэт 
Фільм пачынаецца там, дзе скончылася чацвёртая сезона серыялу: Музан Кібутсудзі, пазбегшы пасткі Кагаё Убаяшыкі, а таксама справіўшыся з Тамаё, уцякае ў загадкавае вымярэнне-схованку — «Infinity Castle» (Бясконцы Замак). Ён выкарыстоўвае гэта месца як крэпасць, дзе можа ажыццяўляць свае планы далейшага супрацьстаяння корпусу Знішчальнікаў Дэманаў (Demon Slayer Corps).

Калі хашыра трапляюць у замак, яны раз’ядноўваюцца і пачынаюць сустракацца з магутнымі дэманамі з найвышэйшага шэрага рэйтынгу, шукаючы Музана. Сын Кагаё — Кагія Убаяшыкі з сёстрамі Куінай і Канатай — каардынуюць аперацыю, выкарыстоўваючы Касугай-воранаў для стварэння мапы замка і высвятлення месцазнаходжання ворагаў. Падчас барацьбы Шынобу Кочо сутыкаецца з Дома (нумар Два ў найвышэйшым шэрагу), які з’яўляецца адказным за смерць яе сястры, Канеа. Дома супрацьстаіць яе атруце і перамагае.

У асноўным сюжэце Танжыра Камада актывуе здольнасць уваходзіць у «Transparent World» (Празрысты Свет) і «Selfless State», што дазваляе яму бачыць атакі дэманаў, схаваныя эмоцыі, і дзейнічаць без перашкод — і ў выніку ён змагаецца з Аказай (нумар Тры ў найвышэйшым шэрагу) і перамагае. У момант смерці Аказа успамінае сваё чалавечае мінулае, дзе яго звалі Хакуці, свае сямейныя траўмы і разбурэнне жыцця, што прывяло да яго пераўтварэння ў дэмана. Аказа, пакуль яшчэ дэман, бачыць памылкі мінулага, учыняе самапашкоджанне, каб адпакутваць свае грахі і памірае. Пасля гэтага Танжыра і Гію падаюць ад стомленасці, падкрэсліваючы, што перамога дасягнута, але цана яе была высокая.

У канцы фільма паказваецца, што іншыя моцныя дэманічныя сілы, такія як Какушыба і Накімэ, адчуваюць смерць Аказы. Накімэ працягвае маніпуляваць структурай Бясконцага Замка, каб блытаць хашыра. Музан здзяйсняе яшчэ адзін жорсткі крок — трымае Тамаё ў кокане са сваёй плоці, упэўнены ў сваёй перавазе. Фільм заканчваецца, пакідаючы адкрытыя напрамкі для далейшых падзей у наступных частках.

Асноўныя падзеі ўключаюць:

* **Бітву Танжыра і Гію супраць Аказы (нумар Тры ў найвышэйшым шэрагу)**. Танжыра актывуе новыя здольнасці — «Transparent World» і «Selfless State», дзякуючы чаму здольны бачыць рухі ворага, і перамагае Аказу. У момант смерці дэман успамінае сваё чалавечае мінулае.
* **Бой Шынобу супраць Домы (нумар Два ў найвышэйшым шэрагу)**. Шынобу ахвяруе сабой, выкарыстоўваючы атруту, каб аслабіць ворага, заклаўшы аснову для будучай перамогі яе вучаніцы — Канао.
* **Стратэгічная роля сям’і Убаяшыкі**: Кірыя і яго сёстры кіруюць аперацыяй праз Касугай-воранаў, каб дапамагчы хашыра арыентавацца ў замку.
* **Фінальныя намёкі**: пасля смерці Аказы, Музан пачынае рыхтавацца да асабістага супрацьстаяння. Фільм завяршаецца на адкрытым фінале, які вядзе да наступнай часткі.

## Агучка персанажаў 
## Вытворчасць 
### План і задумка 
Ідэя экранізаваць сюжэтную лінію *«Бясконцага Замку»* у фармаце кінатрылогіі ўзнікла падчас пракату *«Бясконцага Цягніка»*. Прэзідэнт студыі ufotable Хікару Канда паведаміў пра гэта кіраўніцтву Aniplex, пасля чаго праект быў афіцыйна зацверджаны вытворчым камітэтам, у які ўваходзяць Aniplex, Shueisha і ufotable.

### 3DCG 
Для вялікага экрана спатрэбілася новае, больш дэталёвае 3D-мадэляванне Бясконцага Замку. Папярэднія мадэлі, выкарыстаныя ў серыяле, былі адкінутыя. Ufotable інвеставала ў сучасныя GPU-сістэмы, мадэрнізавала серверныя пакоі і палепшыла ўнутраную сетку. Гэта дазволіла скараціць час рэндэрынгу і захаваць мэтавую якасць. Воблачны рэндэрынг быў адхілены з-за занадта высокіх выдаткаў.

### Вытворчы працэс 
Асноўныя супрацоўнікі з мінулых сезонаў працягнулі працу, а кіраўнік студыі Хікару Канда выступіў таксама як генеральны рэжысёр і сцэнарыст. Для пастаноўкі экшн-сцэн унутры замку, дзе персанажы рухаюцца ў розных вымярэннях, была створаная новая сістэма вытворчасці: чатыры вядучыя аніматары ўзначалілі каманды, якія займаліся ключавымі сцэнамі.

У вытворчасці ўдзельнічала некалькі соцень аніматараў і рэжысёраў анімацыі. Каб пазбегнуць разыходжанняў у малюнку, былі створаныя CG-шаблоны рухаў і спецыяльныя матэрыялы для адлюстравання пашкоджанняў. Рэжысёр Харуа Сатадзакі і дызайнер персанажаў Акіра Мацуcіма, як і раней, курыравалі агульную працу.

У адрозненне ад папярэдніх сезонаў, у *«Бясконцым Замку»* уся каманда студыі перайшла на лічбавую анімацыю. Гэта дазволіла паскорыць камунікацыю, палепшыць праверку і павысіць дакладнасць. Традыцыйная тэхніка захавалася толькі ў асобных сцэнах і пры стварэнні фонаў.

## Музыка 
Паводле кампазітара Го Шыіны, праца над музыкай пачалася яшчэ ў 2024 годзе. Ён цесна супрацоўнічаў з Хікару Кандоа, які выступіў як генеральны і музычны рэжысёр. Паводле *M-лініі* (спецыяльных таймінгавых інструкцый) было напісана каля 70 кампазіцый, што злучалі дыялогі і экшн-сцэны.

Часта патрабаваліся шматразовыя праўкі, і праца працягвалася да позняй ночы. Калі набліжаўся тэрмін запісу, Кандо пераехаў непасрэдна ў студыю Шыіны. Паралельна Канда курыраваў працу другой кампазітаркі — Юкі Кадзіуры**,** якая стварыла галоўную песню фільма. Дэма-версіі кампазіцый былі гатовыя праз тыдзень пасля завяршэння гэтай інтэнсіўнай працы.

У фільме ўжываюцца дзве галоўныя кампазіцыі:

## Рэакцыя крытыкаў і гледачоў 
Пасля прэм’еры фільм атрымаў шырокі рэзананс у Японіі і за яе межамі. Крытыкі адзначалі высокую якасць анімацыі, маштабнасць пастаноўкі і драматычную сілу кульмінацыйных бітваў. Асаблівую ўвагу надалі спалучэнню 3DCG і традыцыйнай анімацыі, што дазволіла стварыць унікальны візуальны стыль. Музычнае афармленне, паводле аглядаў, стала адным з галоўных фактараў эмацыйнага ўздзеяння фільма.

## Пракат і зборы 
Па стане на 16 кастрычніка 2025 года года агульныя зборы фільма склалі 649 млн даляраў ЗША, што стала новым рэкордам найвышэйшага касавага даходу японскага фільма ў свеце. Фільм назбіраў 128,6 млн даляраў у ЗША і Канадзе і стаў найбольш касавым фільмам на замежнай мове ў Паўночнай Амерыцы, абышоўшы ў пракаце Тайваньскі фільм Энга Лі 2000 года «».

У Японіі фільм назбіраў 364,1 млрд іен і займае другое месца сярод самых касавых японскіх фільмаў саступаючы іншаму паўнафарматнаму фільму з франшызы «Знішчальнік Дэманаў: Бясконцы цягнік»

## Спасылкі 
*  
*  (рэйтынг 98 % па выніках 59 водгукаў)

## Зноскі 
Катэгорыя:Фільмы паводле алфавіта
Катэгорыя:Кінематограф Японіі
Катэгорыя:Анімэ
Катэгорыя:Манга
Катэгорыя:Фільмы на японскай мове
Катэгорыя:Японская масавая культура
Катэгорыя:Поўнаметражныя анімацыйныя фільмы
Катэгорыя:Фільмы 2025 года
Катэгорыя:Фільмы Японіі 2025 года